**Sfântă eşti natură**

*Mahok Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sfântă eşti natură, în cartea vieţii mele,

Ca o icoană veche, ca luna între stele.

Ca doina, cusută pe ia ţărănească,

Ca dragostea sfinţită, în casa părintească.

Ca bucuria vieţii, în suflet omenesc,

Ca razele de soare, pe trupul pământesc.

Ca ploaia cea măruntă, ce cade peste toate,

Ca holdele bogate şi coapte peste noapte.

Ca armonia vieţii pe strune de vioară.

Ca valsul primăverii, pe coarde de chitară.

Ca dansul feciorelnic, între ferestre mute,

Ca gândul înţelept, cu fapte mult mai multe.

Ca părul cel mângâie cu dragoste zefirul,

Ca tinereţea, în sân cu trandafirul.

Ca hărnicia zilei, de toate aducătoare,

Ca înserarea nopţii, ce îmbie la visare.

Ca gerul iernii, ce râde pe ţurţurii de gheaţă,

Ca soarele zâmbind, în prag de dimineaţă.

Ca sfânta rugă în pragul adormirii,

Ca o recunoştinţă, pe marea mulţumirii.

Sfântă eşti natură, când fruntea mi-o mângâi,

Ai fost prima iubire, de mână să mă ţii,

Atât cât voi trăi, atât cât voi trăi.